Il-Papa Franġisku se jaħtar 12-il membru ġdid tal-Ogħla Qorti tal-Vatikan, it-Tribunal Suprem tas-Senjatura Appostolika, inkluż lill-Kardinal Mario Grech. It-Tribunal Suprem tas-Senjatura Appostolika hu wieħed minn tliet qrati fis-Santa Sede, u jiffunzjona bħala tip ta' Qorti Suprema, li jisma' appelli li ġejjin minn żewġ tribunali oħra. L-aħħar Malti li kellu dan l-uffiċċju kien l-Arċisqof Ġużeppi Mercieca, bil-Kardinal Mario Grech, Segretarju Ġenerali tas-Sinodu tal-Isqfijiet se jkun maħtur flimkien mal-membri l-ġodda l-oħra għal terminu ta' ħames snin. Il-Kardinal Mario Grech kien Isqof ta' Għawdex mill-2005 sal-2019, bil-Papa Franġisku jaħtru bħala Kardinal f'Novembru li għadda. Filmat: L-Isqof Mario Grech jinħatar Kardinal Kardinali membri oħra ġodda se jkunu l-Kardinal Ġermaniż Gerhard Ludwig Muller, prefett emeritu tal-Kongregazzjoni għad-Duttrina tal-Fidi, il-Kardinal Joseph Tobin ta' Newark, il-Kardinal Amerikan James Harvey, arċipriet tal-Bażilika ta' San Pawl Barra l-Ħitan, u l-Isqof Mark Bartchak tad-Djoċesi ta' Altoona-Johnstown, Pennsylvania. Il-Papa Franġisku se jaħtar ukoll isqfijiet mis-Slovakkja, Spanja u l-Italja. Il-Papa semma wkoll seba' referendarji ġodda, li jipprovdu pariri lill-uffiċjali tal-Firma Appostolika.